Plystretanagarfamilien

Plystretanagarfamilien er ein biologisk familie med ei einaste slekt, Calyptophilus. Gruppa er på to fugleartar som har hatt uklår plassering innanfor den biologiske ordenen Passeriformes, sporvefuglar. Dei er endemiske for øya Hispaniola.

Dette er fuglar på 18 til 21 centimeter i kroppslengd, mørk brungrå overside og lys, nesten kvit underside. Dei har ei gul markering mellom auget og nebbet og på framkanten av vengene. Nebbet er relativt langt, beina og føtene er kraftige. Begge artar er i nedgang og er lista som nær truga - sårbar hos Birdlife International.2017 BirdLife International Søk på Calyptophilus

Slekta var tidlegare rekna som medlem av tanagarfamilien, Thraupidae, men frå 2017 blei ho sett inn i sin eigen familie Calyptophilidae.Clements, J. F., T. S. Schulenberg, M. J. Iliff, B.L. Sullivan, and C. L. Wood (august 2017), Updates & Corrections: August 2017, The Clements checklist of birds of the world: Version 6.12, page 652, Calyptophilidae, Cornell Lab of Ornithology

Artslista
Calyptophilus i rekkjefølgje etter EBird/Clements Checklist v2017 med norske namn etter Norske navn på verdens fugler:     
 Vestplystretanagar, Calyptophilus tertius, Western Chat-Tanager, Wetmore, 1929, (VU)
 Austplystretanagar, Calyptophilus frugivorus, Eastern Chat-Tanager, Cory, 1883, (NT)
 Kjelder 
del Hoyo, J., Elliott, A., Sargatal, J., Christie, D.A. & de Juana, E. (eds.) (2017).  Handbook of the Birds of the World Alive. Lynx Edicions, Barcelona. Henta den 8. oktober 2017
 Referansar 

 Bakgrunnsstoff 

Kategori:Plystretanagarfamilien
Kategori:Sporvefuglar
Kategori:Fuglar i den neotropiske regionen